ZAPISNIK
19. sjednice Vijeća Mjesnog odbora „Kralj Zvonimir“
održane u utorak, 27. prosinca 2022. u prostorijama Mjesnog odbora, Ulica kralja Zvonimira 48 s početkom u 17,00 sati

Prisutni članovi Vijeća Mjesnog odbora „Kralj Zvonimir“: Sven Gale, Marija Krnić, Neven Saks, Jakša Baždar, Marija Mihaljević Nadramija i Vesna Henigman
Predsjednica Marija Krnić konstatira da je na sjednici prisutno 5 članova Vijeća, čime su stečeni uvjeti za raspravu i pravovaljano odlučivanje. 
Zapisnik 18. sjednice daje se na raspravu te se jednoglasno prihvaća. 
U nastavku Marija Krnić predlaže a članovi Vijeća jednoglasno donose sljedeći:


DNEVNI RED:

1.   Zaključak o prestanku mirovanja mandata Jakše Baždara

2.    Zahtjev za korištenje prostora Mjesnog odbora „Kralj Zvonimir“

      3.    Komunalni problemi

      4.    Potrebe Dječjeg vrtića Vedri dani

      5.    Prijedlog postave prometnih znakova B36 -parkiranje

       6.   Pitanja i prijedlozi


[bookmark: _Hlk112053935]
Ad. 1. Zaključak o prestanku mirovanja mandata Jakše Baždar

Neven Saks, član Mandatnog povjerenstva podnosi Izvješće o prestanku mirovanja mandata članu Mjesnog odbora „Kralj Zvonimir“, Jakši Baždaru s danom 27. prosinca 2022. godine.



I Z V J E Š Ć E

o prestanku mirovanja mandata članu Vijeća Mjesnog odbora „Kralj Zvonimir“
i prestanku obnašanja dužnosti zamjenice člana Vijeća


I.

Mandatno povjerenstvo utvrđuje da član Vijeća Mjesnog odbora „Kralj Zvonimir“ Jakša Baždar, sukladno članku 12. stavak 2. Odluke o izborima članova vijeća gradskih četvrti i članova vijeća mjesnih odbora (Službeni glasnik Grada Zagreba 4/13, 5/17, 7/17, 2/19, 28/20, 8/21 i 10/21), nastavlja od dana 27. prosinca 2022. s obnašanjem dužnosti člana Vijeća na temelju prestanka mirovanja mandata.

II.

Mandatno povjerenstvo predlaže Vijeću da prihvati ovo Izvješće i donese Zaključak o prestanku mirovanja mandata članu Vijeća Mjesnog odbora „Kralj Zvonimir“.

Jakša Baždar čita prisegu koju potpisuje.

Vijeće jednoglasno donosi slijedeće


Z A K L J U Č AK

o prestanku mirovanja mandata članu Vijeća Mjesnog odbora „Kralj Zvonimir“
i prestanku obnašanja dužnosti zamjenika člana Vijeća



1. Prihvaća se Izvješće Mandatnog povjerenstva o prestanku mirovanja mandata članu Vijeća Mjesnog odbora „Kralj Zvonimir“ i prestanku obnašanja dužnosti zamjenika člana Vijeća.

2. Utvrđuje se da s danom 27. prosinca 2022. prestaje mirovanje mandata članu Vijeća Jakši Baždaru, koalicijska lista MOŽEMO! – POLITIČKA PLATFORMA ZAGREB JE NAŠ! – NOVA LJEVICA – NL- ZELENA ALTERNATIVA – ODRŽIVI RAZVOJ HRVATSKE – Zelena alternativa – OraH – ZA GRAD.

3. Sven Gale, zamjenik člana Vijeća, prestaje s obnašanjem dužnosti zamjenika člana Vijeća s danom 27. prosinca 2022.

4. Ovaj će zaključak biti objavljen na oglasnoj ploči Mjesnog odbora „Kralj Zvonimir“.



Z A K L J U Č AK

o početku obnašanja dužnosti člana Vijeća Mjesnog odbora „Kralj Zvonimir“



1. Utvrđuje se da dana, 27. prosinca 2022. Sven Gale, koalicijska lista MOŽEMO! – POLITIČKA PLATFORMA ZAGREB JE NAŠ! – NOVA LJEVICA – NL- ZELENA ALTERNATIVA – ODRŽIVI RAZVOJ HRVATSKE – Zelena alternativa – OraH – ZA GRAD, počinje obnašati dužnost zamjenika člana Vijeća Saše Tartaglie.

2. Saša Tartaglia je na 15. sjednici Vijeća Mjesnog odbora „Kralj Zvonimir“ od 24. kolovoza 2022., podnio ostavku na mjesto člana Vijeća Mjesnog odbora „Kralj Zvonimir“.

3. Ovaj će zaključak biti objavljen na oglasnoj ploči Mjesnog odbora „Kralj Zvonimir“.


Ad 2. Zahtjev za korištenje prostora Mjesnog odbora „Kralj Zvonimir“

Udruga socijaldemokrata (SD) uputila je Zahtjev za korištenje prostora Mjesnog odbora „Kralj Zvonimir“ četvrtkom od 17 do 19 sati.


Članovi vijeća jednoglasno donose 

[bookmark: _Hlk126154871]                                              Z A K L J U Č A K


l.  Udruzi socijaldemokrata (SD) odobrava se povremeno korištenje prostorija u objektu mjesne samouprave, Bogišićeva 2/Ulica kralja Zvonimira 48, u terminu četvrtkom od 17.00 – 19.00 sati. 

2. Prostor iz točke 1. ovog zaključka koristit će Udruga socijaldemokrata (SD) bez naknade.

            3. Udruga socijaldemokrati (SD) obvezuje se prilikom korištenja prostora postupati s pažnjom dobrog gospodara.

4. O povremenom korištenju prostora iz točke l. ovog zaključka Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom. 


Ad 3. Komunalni problemi

Sven Gale predlaže reviziju parkirališnih mjesta u Ulici Ljudevita Posavskog između kućnih brojeva 21. i 23. te kod brojeva: 25., 29., 31. te između brojeva 33. i 35.

Vijeće jednoglasno donosi
[bookmark: _Hlk125634079][bookmark: _Hlk126154090]Z A K LJ U Č A K

o reviziji parkirališnih mjesta u Ulici Ljudevita Posavskog

1. [bookmark: _Hlk126152811]Vijeće Mjesnog odbora „Kralj Zvonimir“ traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet da napravi reviziju parkirališnih mjesta u Ulici Ljudevita Posavskog između kućnih brojeva 21. i 23. te kod brojeva: 25., 29., 31. te između brojeva 33. i 35. s intencijom da se parkirališna mjesta koja zauzimaju jedno mjesto a ima prostora za dva ponovo iscrtaju kako bi racionalizirali prostor i dobili više parkirnih mjesta.

1. [bookmark: _Hlk126155181]Ovaj se zaključak dostavlja Gradskom uredu za obnovu, izgradnju, prostorno uređenje, graditeljstvo, komunalne poslove i promet.

1. Ovaj se zaključak dostavlja Vijeću Gradske četvrti Donji grad.


Ad 4. Potrebe Dječjeg vrtića Vedri dani 

Dječji vrtić Vedri dani zatražio je od Mjesnog odbora:

Za područni objekt u Šubićevoj ulici 12/1:
1. Pijesak za dva pješčanika 
2. Postavljanje stalaka za dječje bicikle 
3. Podizanje ograde za kontejnere za otpad 
4. Postavljanje stupića na prostoru ispred vrtića
5. Asfaltiranje i betoniranje

Za područni objekt u Ulici kneza Ljudevita Posavskog 24: 
1. Zamjena daski na stolu i klupi 
2. 2 mala gola za nogomet 
3. Zamjena antistresne podloge

Marija Krnić smatra da gotovo sve zatraženo može odraditi Zrinjevac u okviru komunalnih aktivnosti s tendencijom da u skoro vrijeme sve slične radove preuzme nadležni Gradski ured za obrazovanje, sport i mlade.
Predlaže da podizanje ograde za kontejnere za otpad treba razmotriti sa strukom te tek nakon toga vidjeti da li je moguće postaviti ogradu. 
Asfaltiranje ispred vrtića također ne predlaže.

Vijeće s četiri glasa za i jednim protiv donosi 

[bookmark: _Hlk126229217]Z A K L J U Č A K

o prihvaćanju zahtjeva Dječjeg vrtića Vedri dani 

1. Vijeće Mjesnog odbora „Kralj Zvonimir“ tražiti će od Zagrebačkog holdinga d.o.o. Podružnice Zrinjevac da u okviru komunalnih aktivnosti za Dječji vrtić Vedri dani izvede slijedeće radove:

Za područni objekt u Šubićevoj ulici 12/1:
1. Pijesak za dva pješčanika 
2. Postavljanje stalaka za dječje bicikle 
3. Postavljanje stupića na prostoru ispred vrtića

Za područni objekt u Ulici kneza Ljudevita Posavskog 24: 
1. Zamjena daski na stolu i klupi 
2. 2 mala gola za nogomet 
3. Zamjena antistresne podloge

2. Ovaj se zaključak dostavlja Vijeću Gradske četvrti Donji grad.


Ad 5. Prijedlog postave prometnih znakova B36 - parkiranje 

Marija Krnić bila je u komunikaciji s voditeljem komunalnih redara za područje Mjesnog odbora i naglasila problematične točke na području Odbora na koje treba posebno obratiti pažnju.

Izlaskom na teren prometni redari predložili su da se u Ulici Ljudevita Posavskog, istočno od k.br. 34A i 36B postave prometni znakovi B-36 koji označavaju stranu ceste na kojoj je zabranjeno zaustavljanje i parkiranje vozila s dopunskim pločama E08 „pauk“.

Članovi Vijeća jednoglasno donose

[bookmark: _Hlk126228927]Z A K L J U Č A K

o postavljanju prometnih znakova B-36 u Ulici Ljudevita Posavskog, istočno od kućnih brojeva 34A i 36B

Vijeće Mjesnog odbora „Kralj Zvonimir“ daje pozitivno mišljenje i suglasnost da se u Ulici Ljudevita Posavskog, istočno od kućnih brojeva 34A i 36B postave prometni znakovi B-36 koji označavaju stranu ceste na kojoj je zabranjeno zaustavljanje i parkiranje vozila s dopunskim pločama E08 „pauk“.

Ovaj zaključak se dostavlja Gradskom uredu za obnovu, izgradnju, prostorno uređenje, graditeljstvo, komunalne poslove i promet.

Ovaj zaključak se dostavlja Vijeću Gradske četvrti Donji grad.



Ad 6. Pitanja i prijedlozi 

Stanar Ulice Crvenog križa 12, Andrej Tödtling čija djeca idu u Dječji vrtić Vedri dani u Šubićevoj i čija djeca koriste dječje igralište u sklopu parka u Šubićevoj, traži da se ogradi taj dječji dio i time donekle onemogući da psi ulaze, kao i pojačana komunalna kontrola jer se roditelji boje da bi neki pas mogao i ozlijediti dijete.

Marija Krnić predlaže da u prvom koraku zatražimo postavljanje znakova da je zabranjeno dovođenje pasa na prostor dječjeg igrališta.

Vijeće jednoglasno donosi



[bookmark: _Hlk126229373]Z A K L J U Č A K

1. [bookmark: _Hlk125980060]Vijeće Mjesnog odbora „Kralj Zvonimir“ traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, Odjel komunalnog redarstva  postavljanje znakova zabrane dovođenje pasa na prostor dječjeg igrališta u sklopu parka u Šubićevoj.

2. Ovaj se zaključak dostavlja Gradskom uredu za obnovu, izgradnju, prostorno uređenje, graditeljstvo, komunalne poslove i promet, Odjelu komunalnog redarstva.  

3. Ovaj se zaključak dostavlja Vijeću Gradske četvrti Donji grad.




[bookmark: _heading=h.gjdgxs]Sjednica je završila u 18:10 sati.
Zapisnik vodila Vesna Henigman 


KLASA: 024-08/22-003/2601
URBROJ: 251-13-11-1/003-22-2
Zagreb, 27. prosinca 2022.
 
Predsjednica Vijeća Mjesnog odbora 
    „Kralj Zvonimir“ 
[bookmark: _GoBack]                         Marija Krnić, v.r.
